Jumalan armoa ja rauhaa ja siunausta!
Saamme viettää nyt hetken Jumalan Sanan ääressä.
Oikeastaan minua on kovasti nyt puhutellut Markuksen evankeliumi.
Otetaanpa sieltä 1. luvusta -
jakeet 14-15.
Siinä tulevat heti ne tärkeät ja ihanat asiat.
Mitä Jeesus tuossa sanoi?
Ensinnäkin: aika on täyttynyt.
Elävällä Jumalalla, kolmiyhteisellä Jumalalla -
on hallinnassaan aika -
ja ihmiskunnan ja meidän ihmisten elämä.
Hän on määrännyt myös aikoja, -
jolloin Hän aivan erityisellä tavalla lähestyy ihmisiä.
Siihen tässä viitataan: aika on täyttynyt.
Sinäkin ajattelet, että ooo, ei oo kuule...
Kerran kysyin eräältä, onko hän uskossa.
Hän sanoi: "Ei ole tullut kutsumusta."
Minä tiesin, että varmasti oli tullut.
No, sitten tulee aika, jolloin se kutsumus tulee.
Joskus se saattaa olla rajua parannussaarnaa.
Täällä näet sanotaan: "Tehkää parannus."
Tehkää parannus!
Kun tällainen saarna tulee, ihminen pian alkaa kokea, -
että joo, tuo asia ja tuossa ja tuossa.
Saattaa tulla se usein mainittu synnintunto.
Semmoinen, jossa omatunto herää -
ja Jumalan Henki puhuttelee.
Silloin koetaan: "Voi karmeaa! Mitä minä olen tehnyt!"
Jotkut sanovat, että kun se yhtäkkiä avataan ihmisen eteen, -
niin itku siinä tulee ja kauhistus monta kertaa.
Parannussaarna -
valitettavasti on vähän kateissa nykyaikana monissa seurakunnissa.
Mutta aika on täyttynyt, -
ja Herra antaa uudelleen siunatun parannussaarnan.
Halleluja!
Jotkut ajattelevat, että kyllä on synkkää kristityn elämä.
Aina vaan parannus, parannus, parannus!
Mutta huomasitko, mitä tässä sanottiin?
"Tehkää parannus ja uskokaa evankeliumi."
Tämä jo avaa heti semmoisen ilon -
ja armon virran ihmisen elämään.
Uskokaa evankeliumi!
No, mitä se evankeliumi on?
Se on sitä, kun parannussaarnassa osoitetaan, -
missä minä olen tehnyt väärin -
ja mitä sitten pitää tehdä.
Parannuksessa käännytään Herran puoleen.
Pyydetään anteeksi synnit, pahat ajatukset, pahat teot, kaikki.
Sitten tulee tämä Uskokaa evankeliumi!
Evankeliumi puhuu näin: "Poikani, tyttäreni, -
sinun syntisi annetaan sinulle anteeksi.
Halleluja!
On siis olemassa taivaallinen anteeksiantamus -
Jeesuksen nimessä ja veressä.
Minullekin uskovan kodin lapsena -
jäi sellainen kuva, miten on niin vaikeaa tuo, -
kun ei saa tehdä sitä eikä tätä eikä tuota.
Sitten tuli se päivä, jolloin Herran kutsu tuli, -
ja minä ihmettelin.
Sitten yhtäkkiä puhuttiin Jeesuksesta.
Jeesuksen nimessä ja veressä -
minä saan uskoa kaikki syntini anteeksi, -
mitkä olen Herran eteen antanut.
Kaikki anteeksi!
Tiedättehän te, mikä riemu sitten tulee.
Omatunto saattaa sanoa, että olet tehnyt tuota ja tuota.
Jumalan Sana Pyhässä Hengessä osoittaa, että niin oletkin, -
MUTTA Jeesus kantoi nämä kaikki sinun syntisi.
Kaikki tekemäsi asiat -
Jeesus on kantanut Golgatan ristille.
Siellä Hän kärsi hirvittävät tuskat.
Hänen päällensä pantiin koko syntitaakka.
Siellä hän sai voiton. Halleluja!
Nyt sitten julistetaan, että Jeesuksen nimessä ja veressä -
saa uskoa kaikki syntinsä anteeksi.
Se on sitä: uskokaa evankeliumi!
Ei Jumala halua vaan jättää sinua -
näiden hirvittävien tunteitten valtaan.
"Minä olen niin kurja!" jne.
Herra antaa myös tämän ilon, -
anteeksiantamuksen kautta tulleen ilon.
Se tulee ihan tänne sisimpään. Halleluja!
Minä ihmettelin, onko tämä nyt sitä, mistä olen lapsuudesta saakka kuullut.
En ollut kokenut sitä, ennen kuin nyt tuossa hetkessä, -
kun tein parannuksen ja sain uskoa syntini anteeksi -
Jeesuksen nimessä ja veressä. Halleluja!
Miten on sinun tilanteesi nyt?
Oletko siellä vapisemassa ja pelkäämässä sen tähden, -
kun näet pahat tekosi?
Onko kerta kaikkiaan semmoinen tunne, ettei tästä tule mitään?
Kuule, Herra antoi tämän Sanan sitä varten, -
että Jumalan Sanassa on myös tämä puoli: -
ja uskokaa evankeliumi! Halleluja!
Ei tarvitse pelätä tulevaa, ei mitään, -
kun kaikki on kunnossa Jumalan kanssa.
Kaikki on kunnossa Jumalan kanssa Jeesuksessa Kristuksessa.
Voi, mikä autuus!
Kun avataan tämä evankeliumi, aletaan tuntea -
monia ihania siunauksia, -
lahjoja, rukousvastauksia.
Sinullakin voi olla tilanteita, joissa sanot, -
että kyllä nyt pitäisi -
Jumalan maailmasta tulla johdatusta ja apua: -
Herran käsi johtaisi tuossa ja tuossa.
Miten moni uskosta osalliseksi päässeenä sanoo: -
"Kyllä puolisoni pitää myös tulla uskoon. -
Minun lapseni - pienet ja suuret. -
Kyllä heidän pitää päästä tähän samaan iloon."
Halleluja!
Muistan, kun Herra Ruotsissa antoi herätyksen armon perhekunnallemme.
Osa meistä oli aikuisia, kuten minä. Osa oli lapsia.
Mutta arvaatteko, millaista oli?
Ensimmäinen joulu olimme kaikki uskossa ja iloitsimme.
Jouluevankeliumi puhui nyt aivan uutta asiaa, -
kun oli kokenut omassa sydämessään, että Herralta tämä on tullut.
Halleluja! Kuule, meinaa ruveta kiitättämään.
Tiedätkö, että Herra sanoo nyt sinulle: -
"Tehkää parannus ja uskokaa evankeliumi!"
Halleluja! Siinä avataan sinun elämääsi -
siunauksen portit.
Siunauksen portit. Halleluja!
Siellä tulee sinun rakkaitasi uskoon.
Siellä Herra parantaa ja auttaa -
ja avaa työpaikkojakin. Niin! Halleluja!
Herra on sellainen Jumala, -
joka tulee ihmiselämän taistelujen keskelle.
Ooh! Halleluja! Kyllä sanon, että tämä on ihanaa.
Minulla on pikkuisen kokemusta tästä uskonelämästä.
Uskoon tulemisestani on jo yli 53 vuotta.
Halleluja! Halleluja! Herra on ollut uskollinen!
Kuule, nyt saan sanoa sinulle, että tänään auttaa Herra!
Rukoillaanpa tässä, -
ja sinä voit nyt antaa elämäsi Herralle -
ja ottaa vastaan evankeliumin siunaus.
Herra, kiitos, että siunaat kuulijoitani tällä hetkellä.
Kiitos, Herra, että Sinun veresi puhdistaa -
kaikesta synnistä. Halleluja!
Tuonne sisimpään tulee vapaus. Vapaus.
Ihmeellinen vapaus ja ilo!
Katso, Herra on kuullut sinunkin huokauksesi: -
"Voi, miten tästä eteenpäin?"
Kiitos, Herra, että nyt avataan. Halleluja!
Herra koskettaa jotakuta siellä ihmeellisellä tavalla.
[kielillä puhumista]
Herra koskettaa jonkun selkää. Halleluja!
Huomaat, että nyt se alkaa toimia.
[kielillä puhumista]
Kuule, sinä, jolla on ollut hirvittävä viha ja katkeruus -
omaisiasi kohtaan. Jeesuksen nimessä Herra vapauttaa sinut niistä.
Sinä saat rakkauden lähimmäisiisi.
Ole nyt siunattu! Tämä on voittojen hetki!
Kunnia Jumalalle! Halleluja!
Kuule, Herralla on annettavaa. Kuten olen tässä sanonut, -
Hän avaa sinulle siunausten ovet.
Siunausten ovet. Minä vielä halua siunata sinua.
Herra, siunaa näitä rakkaita ystäviä.
Kiitos, että Jeesuksen nimessä ja veressä on täysanteeksiantamus.
Halleluja! Reumasairaus otetaan joltain pois nyt!
Halleluja! Ole nyt siunattu! Aamen.
Tule Jeesus ja siunaa lastas'.
On tuulinen maailman tie.
Kätes' voimakas turvaksi anna.
Kun uuvun, niin nosta ja kanna.
Ikirauhaan kerran vie.
Ajan vaivoihin vaivun varmaan, -
jos sulta en voimia saa.
Kiusat kiehtovat, houkutus hurmaa -
ja synti mun sieluni surmaa.
Sua kaipaan auttajaa.
Sinun tahtosi tie on parhain.
Vain murhetta tie oma toi.
Usko, rakkaus uupuu jos multa, -
luo lamppuuni Henkesi tulta.
Sinä yksin auttaa voit.
Tule Jeesus ja auta kerran, -
kun kuoleman aallokko lyö -
yli uupuneen matkaajan purren, -
mi pyytävi syntejään surren -
jäädä turviin armos' työn.
Tekstitys: Tuula-Riitta Virrankare